Source: http://www.legex.ro/Ordin-67-2015-138824.aspx
Timestamp: 2019-03-25 11:45:38+00:00

Document:
Ordinul 67/2015 | Legislatie gratuita
Ordin 67 2015 abrogă Ordin 559 2008
Ordinul Nr.67 din 21.01.2015
ACT PUBLICAT ÎN MONITORUL OFICIAL NR. 116 din 13 februarie 2015
– art. 9 alin. (1) din Legea nr. 197/2012 privind asigurarea calităţii în domeniul serviciilor sociale, cu modificările ulterioare;
– art. 18 alin. (3) din Hotărârea Guvernului nr. 344/2014 privind organizarea şi funcţionarea Ministerului Muncii, Familiei, Protecţiei Sociale şi Persoanelor Vârstnice, precum şi pentru modificarea unor acte normative,ministrul muncii, familiei, protecţiei sociale şi persoanelor vârstnice emite următorul ordin: Articolul 1Se aprobă Standardele minime de calitate pentru acreditarea serviciilor sociale destinate persoanelor adulte cu dizabilităţi, după cum urmează: a)Standardele minime de calitate pentru serviciile sociale cu cazare organizate ca centre rezidenţiale destinate persoanelor adulte cu dizabilităţi, prevăzute în anexa nr. 1; b)Standardele minime de calitate pentru serviciile sociale cu cazare, organizate ca locuinţe protejate pentru persoanele adulte cu dizabilităţi, prevăzute în anexa nr. 2; c)Standardele minime de calitate pentru serviciile sociale acordate în comunitate, organizate ca centre de zi destinate persoanelor adulte cu dizabilităţi, prevăzute în anexa nr. 3; d)Standardele minime de calitate pentru serviciile de îngrijiri la domiciliu pentru persoane adulte cu dizabilităţi, prevăzute în anexa nr. 4. Articolul 2Standardele minime de calitate prevăzute la art. 1 se aplică serviciilor sociale, după cum urmează: 1. Standardele minime de calitate prevăzute la lit. a) se aplică serviciilor sociale reglementate la art. 30 alin. (4) lit. c) din Legea asistenţei sociale nr. 292/2011 şi acordate în centrele rezidenţiale specificate la art. 51 alin (3) lit. a), b), c), d), e) şi f) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare; 2. Standardele minime de calitate prevăzute la art. 1 lit. b) se aplică serviciilor sociale reglementate la art. 30 alin. (4) lit. c) din Legea nr. 292/2011 şi acordate în locuinţele protejate specificate la art. 51 alin (3) lit. g) din Legea nr. 448/2006; 3. Standardele minime de calitate prevăzute la art. 1 lit. c) se aplică serviciilor sociale reglementate la art. 30 alin. (4) lit. b) din Legea nr. 292/2011 şi acordate în centrele de zi specificate la art. 51 alin. (1) din Legea nr. 448/2006; 4. Standardele minime de calitate prevăzute la art. 1 lit. d) se aplică serviciilor de îngrijire la domiciliu, reglementate la art. 30 alin. (4) lit. a) din Legea nr. 292/2011 şi la art. 32 alin. (1) lit. a) din Legea nr. 448/2006 destinate persoanelor adulte cu dizabilităţi. Articolul 3În cazul centrelor multifuncţionale de servicii sociale, se aplică standardele minime de calitate specifice fiecărui tip/fiecărei categorii de servicii sociale care funcţionează în cadrul centrului respectiv, cu excepţia standardelor referitoare la management şi resurse umane care sunt comune. Articolul 4Standardele minime de calitate prevăzute la art. 1 sunt structurate după cum urmează: a)Module: denumire şi numerotare cu cifre romane; b)Standarde: definire, rezultate aşteptate şi numerotare cu cifre arabe; c)Condiţii/criterii ale fiecărui standard: enunţ, detaliere şi numerotare compusă din litera S şi cifre arabe corespunzătoare numărului standardului şi numărului condiţiei/criteriului; d)Indicatori de monitorizare (Im): documente şi modalităţi de evidenţiere a respectării standardului. Articolul 5 (1) Pentru completarea fişei de autoevaluare, definită la art. 9 alin. (5) din Legea nr. 197/2012 privind asigurarea calităţii în domeniul serviciilor sociale, cu modificările ulterioare, cu punctajul aferent standardelor minime de calitate, se acordă câte un punct pentru fiecare condiţie/criteriu ce trebuie îndeplinit obligatoriu. Modelul fişei de autoevaluare menţionat la alin. (1) este prevăzut în anexa la fiecare standard.
(2) Punctajul minim obligatoriu pentru fiecare categorie de standarde minime de calitate este prevăzut în secţiunea a 2-a a fiecăreia din anexele nr. 1-4. Articolul 6Serviciile sociale publice şi private prevăzute la art. 30 alin. (4) din Legea nr. 292/2011, înfiinţate ca servicii sociale cu sau fără personalitate juridică, au obligaţia de a îndeplini standardele minime de calitate prevăzute la art. 1 pentru a fi acreditate. Articolul 7Pentru serviciile sociale publice, prevăzute la art. 30 alin. (4) din Legea nr. 292/2011, autorităţile administraţiei publice judeţene/locale vor asigura alocările financiare şi vor lua toate măsurile necesare respectării standardelor minime de calitate prevăzute la art. 1. Articolul 8Anexele nr. 1-4*) fac parte integrantă din prezentul ordin. __*) Anexele nr. 1-4 se publică în Monitorul Oficial al României, Partea I, nr. 116 bis, care se poate achiziţiona de la Centrul pentru relaţii cu publicul al Regiei Autonome „Monitorul Oficial“, Bucureşti, şos. Panduri nr. 1. Articolul 9La data intrării în vigoare a prezentului ordin se abrogă Ordinul preşedintelui Autorităţii Naţionale pentru Persoanele cu Handicap nr. 559/2008 privind aprobarea Standardelor specifice de calitate pentru centrele rezidenţiale, centrele de zi şi locuinţele protejate pentru persoane adulte cu handicap, publicat în Monitorul Oficial al României, Partea I, nr. 752 din 7 noiembrie 2008. Articolul 10Prezentul ordin se publică în Monitorul Oficial al României, Partea I. Ministrul muncii, familiei, protecţiei sociale şi persoanelor vârstnice, Rovana Plumb
COMENTARII la Ordinul 67/2015
Momentan nu exista niciun comentariu la Ordinul 67 din 2015
Alte acte pe aceeaşi temă cu Ordin 67/2015
Ordin 559 2008
privind aprobarea Standardelor specifice de calitate pentru centrele rezidentiale, centrele de zi si locuintele protejate pentru persoane adulte cu handicap

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10